b'\n_START_ARTICLE_\nMagleby Kirke (Stevns Kommune)\n_START_SECTION_\nHistorie\n_START_PARAGRAPH_\nKirkens \xc3\xa6ldste del er opf\xc3\xb8rt i tidlig middelalder af kvadersten af kridt. Noget senere blev kirken udvidet mod \xc3\xb8st, ligeledes bygget af kridtsten, og fik hv\xc3\xa6lvinger samt spidsbuede vinduer og t\xc3\xa5rn. I slutningen af middelalderen tilkom 3 tilbygninger mod nord og syd, sakristi (ogs\xc3\xa5 med krydshv\xc3\xa6lving) og v\xc3\xa5benhus (med bj\xc3\xa6lkeloft) af skifter af kridtsten og mursten._NEWLINE_Tilbygningen mod syd er forbundet med kirken ved en stor rundbue. _NEWLINE_T\xc3\xa5rnet styrtede sammen i 1584, men blev genopf\xc3\xb8rt i 1592, da Arild Huitfeldt var lensmand p\xc3\xa5 Tryggev\xc3\xa6lde. T\xc3\xa5rnrummet er overhv\xc3\xa6lvet og forbundet med kirken ved en rundbue. T\xc3\xa5rnet har et h\xc3\xb8jt firsidet spir, der i 1854 blev ramt af et lyn og br\xc3\xa6ndte, men blev genopf\xc3\xb8rt i 1855. _NEWLINE_Sakristiet ved \xc3\xb8stgavlen har bj\xc3\xa6lkeloft og er opf\xc3\xb8rt af kridtsten og mursten.\n_START_SECTION_\nInventar\n_START_PARAGRAPH_\nAltertavlen stammer fra 1606 og har udsk\xc3\xa6ringer. _NEWLINE_Pr\xc3\xa6dikestolen stammer fra 1614 og har udsk\xc3\xa6ringer. _NEWLINE_D\xc3\xb8befonten er ottekantet og lavet af mahognitr\xc3\xa6. _NEWLINE_Kirken rummer blandt andet ligsten over Anders Bille til S\xc3\xb8holm og dennes to hustruer, Pernille Krognos og Anne Lykke.\n_START_SECTION_\nKirkelade\n_START_PARAGRAPH_\nI tilknytning til kirken findes en kirkelade, der stammer fra slutningen af middelalderen og er opf\xc3\xb8rt af kridtstenskvadre med skifter af mursten og med blindingssmykkede gavle.'